- Hindi News
- National
- शादी में बाल श्रम कराने पर बैंड मास्टर गिरफ्तार, आठ बच्चों को मुक्त कराया
शादी में बाल श्रम कराने पर बैंड मास्टर गिरफ्तार, आठ बच्चों को मुक्त कराया
भास्कर संवाददाता | झुंझुनूं
कोतवालीपुलिस ने शादी समारोह में लाइट पकड़कर चले रहे आठ बाल श्रमिकों को मुक्त कराया है। वहीं बालश्रम के मामले में बैंड मास्टर को गिरफ्तार कर लिया गया। कोतवाल हरिसिंह धायल ने बताया कि सोमवार रात गश्त के दौरान एचसी हजारीलाल मंडावा मोड पहुंचे। वहां चाइल्ड लाइन के जिला समन्वयक विकास राहड़, बाल अधिकारिता विभाग के रोहित शर्मा मिले। उन्होंने रिपोर्ट दी कि अंबेडकर भवन में आयोजित शादी समारोह में बैंड के साथ लाइट पकड़ाकर नाबालिगों से जोखिमभरा काम कराया जा रहा है। पुलिस मौके पर पहुंची तो वहां आठ नाबालिग बच्चे लाइट पकड़कर चलते पाए गए। पुलिस ने बैंड मालिक वार्ड 25 के मुराद अली पुत्र हबीब अली को गिरफ्तार कर लिया। बाल श्रमिकों को मुक्त कराकर बाल संप्रेषण गृह भेज दिया गया।
tgl_Latn sot_Latn hin_Deva hin_Deva bho_Deva hin_Deva